Daar's vir my net een foto van WB | Netwerk24
Daar's vir my net een foto van WB
Deur Naas van der Spuy, Paarl 07 November 2019 00:00
Saterdag se rugby en die foto's en kommentaar wat daarna in verskeie koerante verskyn het, was wonderlik. Maar ek soek een spesifieke foto.
Net ná die eindfluitjie met die hele Springbok-groep op die veld wat lag en huil, wys die kassie die prentjie.
Trevor Nyakane, daardie groot tenk van 'n stut, het Eben Etzebeth in 'n beergreep om sy heupe beet en swaai hom soos 'n stokkielekker rond. Etzebeth buk toe af, sy twee hande om Nyakane se kop, en gee hom 'n klapsoen op die voorkop.
Etzebeth kom nou wel uit 'n Kaapse familie wat al as veglustig beskryf is, maar 'n goeie hart het hy. Mooi so, Ebie en die manne. Suid-Afrika is saam met julle trots.